Folketing
2008-10-09

Tak for det. Statsministeren anklager i sin replik oppositionen for at være splittet. Interessant er det, når man ser på regeringen og dens støtteparti, Dansk Folkeparti, i forhold til spørgsmålet om EU. I statsministerens åbningstale sagde statsministeren følgende: Det er fortsat regeringens faste mål, at Danmark skal være fuldt og helt med i EU. Vi skal være i hjertet af Europa. Det sagde statsministeren. Som visionær socialdemokrat synes jeg, det er en god idé. Men hvordan hænger denne målsætning sammen med regeringens støtteparti Dansk Folkeparti, som er imod enhver tilnærmelse af EU?